जिन कंपनियों ने शेयरधारकों को अच्छा प्रतिफल दिया है, वे खपत से जुड़ी हैं। पिछले एक दशक में यात्री वाहनों, मोटरसाइकलों, उपभोक्ता वस्तुओं और कर्ज में वृद्धि हुई है। दोपहिया वाहनों और कारों की बिक्री दोगुनी से अधिक हो गई है। इसकी बड़ी वजह ग्राहकों का बदलता स्वभाव भी है। हमेशा कर्ज से कन्नी काटने वाले भारतीय उपभोक्ता अब कर्ज लेकर आईफोन 10 खरीदने में भी नहीं हिचक रहे हैं। यही वजह है कि वाहन कंपनियों, उनके कलपुर्जे बनाने वाली कंपनियों, निजी बैकों और वित्तीय कंपनियों का कारोबार सुधार पर है।